ddrg/super_eurlex huggingface dataset:
A Bizottság 1024/1999/EK rendelete

(1999. május 18.)

az AKCS országokból, illetve a tengerentúli országokból és területekről (TOT) származó rizs behozatalára vonatkozó részletes végrehajtási szabályok megállapításáról szóló 2603/97/EK rendelet módosításáról, valamint az AKCS országokból származó rizsre kivetett importvámok részleges visszatérítésére vonatkozó különös részletes szabályok megállapításáról szóló 1595/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az afrikai, karibi és csendes óceáni államokból (AKCS államok) származó mezőgazdasági termékekre, valamint az e termékek feldolgozásával előállított árukra vonatkozó szabályozásról, valamint a 715/90/EGK rendelet hatályon kívül helyezéséről szóló, 1998. július 20-i 1706/98/EK tanácsi rendeletre [1] és különösen annak 30. cikke (1) bekezdésére,

(1) mivel az 1595/98/EK bizottsági rendelet [2] 2. cikke (3) bekezdése c) pontjának második albekezdése előírja, hogy az EUR1 szállítási bizonyítvány eredeti példánya bemutatásával kell igazolni, hogy az exportáló AKCS ország vámhatóságai átvették a befizetett kiegészítő kiviteli díj összegét;

(2) mivel ezek a feltételek bizonyos adminisztrációs nehézségeket okoztak; mivel emiatt szükséges, hogy a kiegészítő kiviteli díj befizetését az EUR1 szállítási bizonyítvány hiteles másolatával igazolják, amelynek 7. rovata tartalmazza a szükséges bejegyzéseket;

(3) mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1595/98/EK rendelet 2. cikke (3) bekezdése c) pontjának második albekezdése helyébe a következő albekezdés lép:

"Ezt az igazolást akkor adják ki, ha bemutatják az EUR1 szállítási bizonyítvány egy olyan másolatát, amelyet annak a tagállamnak a vámhatóságai hitelesítettek, ahol az árut szabad forgalomba bocsátották, és amelynek a 7. rovatában az exportáló AKCS ország vámhatóságai a következő szövegek valamelyikét előírásszerűen feltüntették:

Az összeg nemzeti pénznemben:

- Tasa complementaria percibida a la exportación del arroz,

- Særafgift, der opkræves ved eksport af ris,

- Bei der Ausfuhr von Reis erhobene ergänzende Abgabe,

- Συμπληρωματικός φόρος εισπραχθείς κατά την εξαγωγή του ρυζιού,

- Complementary charge collected on export of rice,

- Taxe complémentaire perçue à l’exportation du riz,

- Tassa complementare riscossa allésportazione del riso,

- Bij uitvoer van de rijst opgelegde bijzondete heffing,

- Imposição complementar cobrada na exportação do arroz,

- Riisin viennin yhtcydessä perttävä täydentävä maksu,

- Särskild avgift för risexport,

(Aláírás és hivatalos bélyegző)."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. május 18-án.

a Bizottság részéről

Franz Fischler

a Bizottság tagja

[1] HL L 215., 1998.8.1., 12. o.

[2] HL L 208., 1998.7.24., 21. o.

--------------------------------------------------
A Bizottság 2256/1999/EK rendelete

(1999. október 25.)

az egyes szárított szőlőféleségek előállítására termesztett szőlőfajták termesztéséhez nyújtott támogatás tekintetében a 2201/96/EK tanácsi rendelet részletes alkalmazási szabályainak megállapításáról szóló 1621/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2199/97/EK rendelettel [1] módosított, a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2] és különösen annak 7. cikke (5) bekezdésére,

mivel:

(1) Az egyes mazsolafajták előállítására termesztett szőlőfajták termesztéséhez nyújtott támogatás tekintetében a 2201/96/EK tanácsi rendelet részletes alkalmazási szabályainak megállapításáról szóló, 1999. július 22-i 1621/1999/EK bizottsági rendelet3 [3] 13. cikke (2) bekezdésének c) pontja az 1999/2000-es gazdasági évre vonatkozó szerződések megkötésének határidejeként 1999. október 15-ét jelöli meg. Ez a határidő túl rövidnek bizonyult, különösen a közösség egyes olyan térségeiben, ahol nincsenek termelői szervezetek. Ilyen körülmények között a szóban forgó határidőt 1999. november 1-jéig ki kell terjeszteni.

(2) Az e a rendeletben előírt intézkedések összhangban állnak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 1621/1999/EK rendelet 13. cikke (2) bekezdésének c) pontja helyébe a következő szöveg lép:

"c) Az 5. cikkben megjelölt szerződéseket a termelők, illetve termelői szervezetek – köztük a fenti a) pontban megjelöltek – és azon feldolgozók között kell aláírni, akik kérelmezték felvételüket az adatbázisba; az 1999/2000-es és a 2000/01-es gazdasági évre szóló szerződéseket legkésőbb 1999. november 1-jéig, illetve 2000. szeptember 1-jéig kell megkötni."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. október 25-én.

a Bizottság részéről

Franz Fischler

a Bizottság tagja

[1] HL L 83., 1999.3.27., 10. o.

[2] HL L 215., 1992.7.30., 70. o.

[3] HL L 358., 1998.12.31., 17. o.

--------------------------------------------------
A Bizottság 1924/1999/EK rendelete

(1999. szeptember 8.)

a munkaerőfelmérés ad hoc moduljainak 2000. és 2002. közötti programjára vonatkozóan a közösségi munkaerő mintavételes felmérésének megszervezéséről szóló 577/98/EK tanácsi rendelet végrehajtásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre [1] és különösen annak 4. cikke (2) bekezdésére,

(1) mivel az 577/98/EK rendelet 4. cikkének (2) bekezdése értelmében minden évben össze kell állítani az ad hoc modulok több évre szóló programját;

(2) mivel az e rendeletben előírt intézkedések összhangban vannak a 89/382/EGK Euratom tanácsi határozattal [2] létrehozott statisztikai programbizottság véleményével,

ELFOGADTA EZT A RENDELETET:

1. cikk

A 2000. és 2002. közötti időszakra vonatkozó ad hoc modulok programját e rendelet melléklete határozza meg.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. szeptember 8-án.

a Bizottság részéről

Yves-Thibault De Silguy

a Bizottság tagja

[1] HL L 77., 1998.3.14., 3. o.

[2] HL L 181., 1989.6.28., 47. o.

--------------------------------------------------

MELLÉKLET

MUNKAERŐ-FELMÉRÉS

Ad hoc modulok többéves programja

1. Az iskolából a munkába történő átmenet

A változók listája: lásd a 2000. évi, az iskolából a munkába történő átmenetre vonatkozó ad hoc modul meghatározására vonatkozóan a közösségi munkaerő mintavételes felmérésének megszervezéséről szóló 577/98/EK tanácsi rendelet végrehajtásáról szóló, 1999. szeptember 8-i 1925/1999/EK bizottsági rendeletet [1]

Bázisidőszak: 2000 második negyedéve (2000 harmadik negyedéve Olaszország esetében)

Érintett tagállamok és régiók: az összes, Németországot kivéve

Minta: az elmúlt öt/tíz évben az oktatási rendszerből kikerülő személyek (beleértve azokat a személyeket, akik legalább egy évre felfüggesztették tanulmányaikat, majd folytatták azokat); ha a mintavételi egység az egyén, a háztartás tagjaira vonatkozóan nincs szükség adatokra

Az eredmények továbbítása: 2001. március 31-e előtt

2. A munkaidő hossza és rendszere

A változók listája: 2000 márciusáig meg kell határozni

Bázisidőszak: 2001 második negyedéve

Érintett tagállamok és régiók: meg kell határozni

Minta: mint a szabványmodulok esetében; ha a mintavételi egység az egyén, a háztartás tagjaira vonatkozóan nincs szükség adatokra

Az eredmények továbbítása: 2002. március 31-e előtt

3. Fogyatékossággal élő személyek foglalkoztatása

A változók listája: 2001 márciusáig meg kell határozni

Bázisidőszak: 2002 második negyedéve

Érintett tagállamok és régiók: meg kell határozni

Minta: Fogyatékossággal élő személyek; ha a mintavételi egység az egyén, a háztartás tagjaira vonatkozóan nincs szükség adatokra

Az eredmények továbbítása: 2003. március 31-e előtt

[1] HL L 238., 1999.9.9., 16. o.

--------------------------------------------------
A Bizottság 285/2000/EK rendelete

(2000. február 4.)

a mezőgazdasági üzemek jövedelmének megállapításához adatokat szolgáltató üzemek kiválasztásáról szóló 1859/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1256/97/EK rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 4. cikke (4) bekezdésére,

mivel:

(1) A legutóbb a 60/97/EK rendelettel [3] módosított, a mezőgazdasági üzemek jövedelmének megállapításához adatokat szolgáltató üzemekkiválasztásáról szóló, 1982. július 12-i 1859/82/EGK bizottsági rendelet [4] I. melléklete megállapítja minden egyes körzetben az adatszolgáltató üzemek számát.

(2) Görögország esetében 1985-re és a rákövetkező évekre az adatszolgáltató üzemek számát 7200-ban állapították meg. Ez a szám azóta, a görögországi mezőgazdasági üzemek számában történt jelentős csökkenés ellenére sem változott meg. A csökkenést a mezőgazdasági üzemek átlagos méretében és egységességük mértékében bekövetkezett növekedés kísérte, amelynek révén a jelenleginél kisebb minta alapján is kielégítő reprezentatív jelleg érhető el. Ezért az 1859/82/EGK rendelet I. mellékletét módosítani kell.

(3) Az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának véleményével,

ELFOGADTA EZT A RENDELETET:

1. cikk

Az 1859/82/EGK rendelet I. mellékletében a Görögországra vonatkozó táblázat helyébe az e rendelethez mellékelt táblázat lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet az 1999-es gazdasági évtől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. február 4-én.

a Bizottság részéről

Franz Fischler

a Bizottság tagja

[1] HL L 174., 1997.7.2., 7. o.

[2] HL 109., 1965.6.23., 1859/65. o.

[3] HL L 14., 1997.1.17., 28. o.

[4] HL L 205., 1982.7.13., 5. o.

--------------------------------------------------

MELLÉKLET

"Hivatkozási szám | A körzet megnevezése | Adatszolgáltató üzemek száma (az 1999-es gazdasági évtől) |

GÖRÖGORSZÁG

450 | Macedónia–Trákia | 2000 |

460 | Ipirosz–Peloponnészosz–Jón-szigetek | 1350 |

470 | Tesszália | 700 |

480 | Sterea Ellas–Égei-szigetek–Kréta | 1450 |

| Görögország összesen | 5500" |

--------------------------------------------------
A Bizottság 1356/2000/EK rendelete

(2000. június 27.)

a tojáságazatra és a tojásalbuminra vonatkozó vámkontingensek megnyitásáról és kezeléséről szóló 1474/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL jegyzékében meghatározott engedmények végrehajtásáról szóló, 1996. június 18-i 1095/96/EK tanácsi rendeletre [1] és különösen annak 1. cikkére,

mivel:

(1) A Kereskedelmi Világszervezet keretében a Közösség vállalta, hogy vámkontingenseket nyit a tojáságazat egyes termékeire és a tojásfehérjére. Ennek eredményeképpen meg kell állapítani a kontingensek 2000. július 1-jétől történő alkalmazásának részletes szabályait.

(2) A legutóbb az 1323/1999/EK rendelettel [2] módosított 1474/95/EK bizottsági rendelet [3] az 1999. július 1. és 2000. június 30. közötti időszakra vonatkozóan már rendelkezik a kontingensek kezeléséről. Ugyanakkor rendelkezni kell azok 2000. július 1-jétől való kezeléséről is.

(3) Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1474/95/EK rendelet a következőképpen módosul:

1. Az 1. cikk helyébe a következő szöveg lép:

"1. cikk

Az I. mellékletben felsorolt behozatali vámkontingensek évente nyílnak meg az ott megjelölt termékcsoportokra és feltételek mellett."

2. Az I. melléklet helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2000. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. június 27-én.

a Bizottság részéről

Franz Fischler

a Bizottság tagja

[1] HL L 146., 1996.6.20., 1. o.

[2] HL L 157., 1999.6.24., 29. o.

[3] HL L 145., 1995.6.29., 19. o.

--------------------------------------------------

MELLÉKLET

„I. MELLÉKLET

(tonna) |

Csoportszám | KN-kód | Alkalmazandó vámtétel, EUR/tonna terméktömeg | Vámkontingens 2000-től |

E 1 | 04070030 | 152 | 135000 |

E 2 | 04081180 | 711 | |

04081981 | 310 | 7000 |

04081989 | 331 | |

04089180 | 687 | |

04089980 | 176 | |

E 3 | 35021190 | 617 | 15500 |

35021990 | 83 | |

--------------------------------------------------
A Bizottság 2357/2000/EK rendelete

(2000. október 24.)

a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/99/EK tanácsi rendeletre [2] és különösen annak 31. cikke (14) bekezdésére,

mivel:

(1) A 2000. október 1-jétől hatályos 1291/2000/EK bizottsági rendelet [3] 5. cikkének (1) bekezdése alapján megszűnik a visszatérítést előzetesen rögzítő kiviteli engedélyek felhasználásának lehetősége az 1557/2000/EK rendelettel [4] módosított 800/1999/EK bizottsági rendelet [5] 36. cikke (1) bekezdésének c) pontjában említett fegyveres erők számára történő szállításra. Az ilyen szállítások tejágazatra vonatkozó gazdasági jelentőségének fényében eltérést kell engedélyezni az 1291/2000/EK rendelet 5. cikkének (1) bekezdésétől annak érdekében, hogy az ilyen szállítások után járó visszatérítés előzetes rögzítésének lehetősége haladéktalanul visszaálljon.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK bizottsági rendelet [6] 2. cikke az első bekezdést követően a következő bekezdéssel egészül ki:

"Az első bekezdéstől eltérve azonban a visszatérítést előzetesen rögzítő kiviteli engedély felhasználható a 800/1999/EK bizottsági rendelet 36. cikke (1) bekezdésének c) pontjában említett tejtermékek kivitele után járó visszatérítés igénylésére."

2. cikk

Ez a rendelet az Európai Közösségek Hivatalos Lapjában történő kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. október 24-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 152., 2000.6.24., 1. o.

[4] HL L 179., 2000.7.18., 6. o.

[5] HL L 102., 1999.4.17., 11. o.

[6] HL L 20., 1999.1.27., 8. o.

--------------------------------------------------
A Bizottság 2426/2000/EK rendelete

(2000. október 31.)

a 2092/91/EGK tanácsi rendeletben a harmadik országokból származó behozatalra előírt szabályozás végrehajtására vonatkozó részletes szabályok megállapításáról szóló 94/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2020/2000/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2], és különösen annak 11. cikke (1) bekezdésének a) pontjára,

mivel:

(1) A 2092/91/EGK rendelet 11. cikke (1) bekezdésének a) pontja úgy rendelkezik, hogy a harmadik országokból importált termékeket csak abban az esetben lehet forgalmazni, ha olyan harmadik országból származnak, amely szerepel az említett cikk (2) bekezdésében megállapított feltételeknek megfelelően összeállított jegyzékben. Ezt a jegyzéket a legutóbb az 1616/2000/EK rendelettel [3] módosított 94/92/EGK bizottsági rendelet [4] tartalmazza.

(2) Az argentin hatóságok arra kérték a Bizottságot, hogy a 94/92/EGK rendelettel összhangban egy új ellenőrző és tanúsító szervezetet vegyen fel a jegyzékbe.

(3) Az argentin hatóságok minden szükséges garanciát és adatot benyújtottak a Bizottságnak arra vonatkozóan, hogy az új ellenőrző és tanúsító szervezet megfelel a 2092/91/EGK tanácsi rendelet 11. cikkének (2) bekezdésében megállapított feltételeknek.

(4) Az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,

ELFOGADTA EZT A RENDELETET:

1. cikk

A 94/92/EGK rendelet melléklete az e rendelet mellékletében feltüntetettek szerint módosul.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. október 31-én.

a Bizottság részéről

Franz Fischler

a Bizottság tagja

[1] HL L 241., 2000.9.26., 39. o.

[2] HL L 198., 1991.7.22., 1. o.

[3] HL L 185., 2000.7.25., 62. o.

[4] HL L 11., 1992.1.17., 14. o.

--------------------------------------------------

MELLÉKLET

Az Argentínára vonatkozó szövegrész 3. pontja helyébe a következő szöveg lép:

"(3) Ellenőrző szervezetek:

- Instituto Argentino para la Certificación y Promoción de Productos Agropecuarios Orgánicos SRL (Argencert)

- Organización Internacional Agropecuaria (OIA)

- Letis SA"

--------------------------------------------------
A Bizottság 138/2001/EK rendelete

(2001. január 24.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Olaszország a 2081/92/EGK rendelet 5. cikkével összhangban továbbította a Bizottságnak egyes nevek eredetmegjelölésként, illetve földrajzi jelzésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő nevekre vonatkozóan, azoknak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal azok eredetmegjelölésként vagy földrajzi jelzésként a Közösség egész területén oltalmat élveznek.

(5) E rendelet melléklete kiegészíti a legutóbb a 2446/2000/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló eredetmegjelölést (OEM) illetve mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. január 24-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 108., 2000.4.14., 2. o. és HL C 131., 2000.5.12., 2. o.

[4] HL L 281., 2000.11.7., 12. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Olajok és zsírok – olívaolaj

OLASZORSZÁG

Val di Mazara (OEM)

Juhhús

OLASZORSZÁG

Agnello di Sardegna (OFJ)

--------------------------------------------------